Margo Aquae
Margo Aquae (Mandarinice 水滸傳; pinyin Shuǐhǔ Zhuàn) est mythistoria Sinica saeculi quarti decimi quae Shi Nai'an (施耐庵), scriptori aliter ignoto, tribuitur, saepe cum Luo Guangzhong (羅貫中), auctori fabulae amatoriae trium regnorum, et adeo Shi Hui (施惠) et Guo Xun (郭勛). Mythistoria, una ex quattuor magnis mythistoriis classicis litterarum Sinarum habita, in lingua Sinica vernacula scripta, non in lingua Sinica classica, componitur. Fabula, quae tempore domús Song fit, historiam enarrat proscriptorum centum et octo qui ad Montem Liang (vel ad Paludem Liangshan) conveniunt ad exercitum constituendam antequam rectio eis veniam et impunitatem dat ut invasoribus externis resistant copiasque rebellium comprimant. Lectoribus dedit multas e notissimis personis litterarum Sinarum, sicut Wu Song, Lin Chong, et Lu Zhishen.